ΠΑΝΕΠΙΣΤΗΜΙΟ ΠΑΤΡΩΝ

ΤΜΗΜΑ ΖΩΪΚΗΣ ΠΑΡΑΓΩΓΗΣ, ΑΛΙΕΙΑΣ ΚΑΙ ΥΔΑΤΟΚΑΛΛΙΕΡΓΕΙΩΝ

(ΠΡΩΗΝ ΤΕΧΝΟΛΟΓΙΑΣ ΑΛΙΕΙΑΣ ΚΑΙ ΥΔΑΤΟΚΑΛΛΙΕΡΓΕΙΩΝ ΤΟΥ ΠΡΩΗΝ ΤΕΙ ΔΥΤΙΚΗΣ ΕΛΛΑΔΑΣ)

**ΠΡΟΓΡΑΜΜΑ ΠΡΑΚΤΙΚΗΣ ΑΣΚΗΣΗΣ**

**Επιστημονικός Υπεύθυνος: Καθηγητής Βιδάλης Λ. Κοσμάς**

**2η ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΘΕΣΕΩΝ ΠΡΑΚΤΙΚΗΣ ΑΣΚΗΣΗΣ ΑΚΑΔΗΜΑΪΚΟΥ ΕΤΟΥΣ 2021-2022**

Το Τμήμα Ζωϊκής Παραγωγής, Αλιείας και Υδατοκαλλιεργειών (πρώην **Τεχνολογίας Αλιείας & Υδατοκαλλιεργειών (ΤεχνΑλΥδ)** του Πρώην ΤΕΙ Δυτικής Ελλάδας) του Πανεπιστημίου Πατρών στα πλαίσια της Πράξης με Κωδικό ΟΠΣ 5030937 (ΕΚΤΠ01) με τίτλο: «**Πρακτική Άσκηση Τριτοβάθμιας Εκπαίδευσης του Πανεπιστημίου Πατρών**», που υλοποιείται στο πλαίσιο του Επιχειρησιακού Προγράμματος «Ανταγωνιστικότητα Επιχειρηματικότητα και Καινοτομία 2014-2020» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο-ΕΚΤ) και από Εθνικούς πόρους, σύμφωνα με τους όρους και τους κανόνες του Προγράμματος, παρέχει τη δυνατότητα Πρακτικής Άσκησης με αμοιβή (η οποία είναι **υποχρεωτική** για την απόκτηση του τίτλου σπουδών), σε φοιτητές/φοιτήτριες που πληρούν τις απαραίτητες προϋποθέσεις σύμφωνα με Βεβαίωση της Γραμματείας του Τμήματος έτσι ώστε να εργαστούν με πλήρες ωράριο και υποχρεώσεις σε φορείς απασχόλησης σε θέσεις σε συνάφεια με το αντικείμενο σπουδών του τμήματος.

Οι διαθέσιμες θέσεις πραγματοποίησης Πρακτικής Άσκησης είναι **εικοσιπέντε (25)** φοιτητών/τριών στην Ελλάδα, στον ιδιωτικό τομέα, **υποχρεωτικής διάρκειας έξι συνεχόμενων μηνών μέσα στο παρακάτω διάστημα**:

**Ημερομηνίες Πιθανής Έναρξης Πρακτικής Άσκησης: Ιανουάριος 2022 - Απρίλιος 2022**

**Ημερομηνία Λήξης Πρακτικής Άσκησης: έξι μήνες μετά την έναρξη**

(οι χρηματοδοτούμενες πρακτικές ασκήσεις μέσω ΕΣΠΑ ξεκινούν πάντα 1η μήνα)

***Η μηνιαία αμοιβή κάθε  ασκούμενου θα είναι συνολικά 580,80€/μήνα (269,89€/μήνα από την πράξη και 310,91€ από τον φορέα απασχόλησης).******Η αμοιβή των 269,89€/μήνα από την πράξη και οι ασφαλιστικές εισφορές των φοιτητών (1% κατά επαγγελματικού κινδύνου), θα καταβάλλονται από την πράξη, μέσω του Ειδικού Λογαριασμού Κονδυλίων Έρευνας του Πανεπιστημίου Πατρών.***

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α' και β' βαθμό συγγένειας.**

Τα αποτελέσματα της επιλογής των φοιτητών θα αναρτηθούν στον πίνακα ανακοινώσεων του Τμήματος, στον ιστότοπο της Γραμματείας του Τμήματος και στον ιστότοπο του Γραφείου Πρακτικής Άσκησης, ενώ ενστάσεις θα έχουν τη δυνατότητα να υποβάλλουν οι φοιτητές εντός πέντε ημερών από την επομένη ημέρα ανάρτησης των αποτελεσμάτων αξιολόγησης. Οι ενστάσεις θα κατατίθενται στην Γραμματεία του Τμήματος και θα εξετάζονται από την Επιτροπή Αξιολόγησης Ενστάσεων που έχει ορισθεί από το τμήμα και στη συνέχεια θα ανακοινωθεί ο οριστικός πίνακας.

**ΚΡΙΤΗΡΙΑ ΕΠΙΛΟΓΗΣ**

Στην περίπτωση που ο αριθμός των αιτήσεων είναι μεγαλύτερος των διαθέσιμων θέσεων, η Επιτροπή τις αξιολογεί με κριτήρια:

Α) Το μέσο όρο της επίδοσης των αιτούντων φοιτητών στα δέκα (10) μαθήματα που έχουν επιτύχει την υψηλότερη βαθμολογία (κριτήριο αριστείας) και

Β) Τον αριθμό ECTS που αντιστοιχεί στα μαθήματα που έχουν ολοκληρώσει επιτυχώς (κριτήριο τελειόφοιτου).

Ο συνολικός αξιολογικός βαθμός γίνεται βάσει της σχέσης:

**ΒΑΘΜΟΣ =**

**Σημειώνεται** ότι ο Μ.Ο και τα ECTS εξάγονται αυτόματα από το πληροφοριακό σπουδαστικό σύστημα.

Η μέγιστη δυνατή βαθμολογία που μπορεί να επιτύχει ένας φοιτητής είναι 2.

Σε περίπτωση ισοβαθμίας προκρίνεται ο υποψήφιος/α ο οποίος/α έχει εξετασθεί επιτυχώς στα περισσότερα μαθήματα.

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να καταθέσουν:

1. **Βεβαίωση προϋποθέσεων πραγματοποίησης πρακτικής άσκησης** (δίνεται από την Γραμματεία του τμήματος)
2. **Αίτηση Έναρξης Πρακτικής Άσκησης** (επισυνάπτεται)
3. **Βεβαίωση φορέα απασχόλησης αποδοχής πραγματοποίησης πρακτικής άσκησης** (επισυνάπτεται)
4. **Αίτηση χρηματοδότησης από την πράξη του ΕΠ.ΑΝΕΚ «Πρακτική Άσκηση Τριτοβάθμιας Εκπαίδευσης του Πανεπιστημίου Πατρών»** (επισυνάπτεται)

στη Γραμματεία του Τμήματος Ζωϊκής Παραγωγής, Αλιείας και Υδατοκαλλιεργειών καθημερινά από **1/11/2021** **έως και τις 15/11/2021**.

Τα αποτελέσματα της επιλογής των φοιτητών θα αναρτηθούν στον πίνακα ανακοινώσεων του Τμήματος, στον ιστότοπο της Γραμματείας του Τμήματος και στον ιστότοπο του Γραφείου Πρακτικής Άσκησης. Θα υπάρξει προθεσμία πέντε ημερών για τυχόν ενστάσεις, και στη συνέχεια θα ανακοινωθεί ο οριστικός πίνακας.

**Η παρούσα ανακοίνωση θα αναρτηθεί:**

* στην ιστοσελίδα του Γραφείου Πρακτικής Άσκησης
* στην ιστοσελίδα του Τμήματος: http:// www.asfa.upatras.gr
* **και θα τοιχοκολληθεί:**
* στη Γραμματεία του Τμήματος
* στο Γραφείο του Επ. Υπεύθυνου

Ο Επιστημονικός Υπεύθυνος

Βιδάλης Λ. Κοσμάς

Καθηγητής